02018R0956 — ET — 18.06.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA PARLAMENDI JA NÕUKOGU MÄÄRUS (EL) 2018/956, 28. juuni 2018, uute raskeveokite CO2-heite ja kütusekulu seire ja aruandluse kohta (EMPs kohaldatav tekst) (ELT L 173 9.7.2018, lk 1)

Muudetud:









▼B

EUROOPA PARLAMENDI JA NÕUKOGU MÄÄRUS (EL) 2018/956,

28. juuni 2018,

uute raskeveokite CO2-heite ja kütusekulu seire ja aruandluse kohta

(EMPs kohaldatav tekst)







Artikkel 1

Reguleerimisese

Käesolevas määruses sätestatakse liidus registreeritud uute raskeveokite CO2-heite ja kütusekulu seire ja aruandluse nõuded.

Artikkel 2

Kohaldamisala

Käesolevat määrust kohaldatakse uute raskeveokite andmete seirele ja esitamisele liikmesriikide ja raskeveokite tootjate poolt.

Käesolevat määrust kohaldatakse järgmiste sõidukikategooriate suhtes:

a) M1-, M2-, N1- ja N2-kategooria sõidukid, mille mass on suurem kui 2 610 kg ning mis ei kuulu Euroopa Parlamendi ja nõukogu määruse (EÜ) nr 715/2007 ( 1 ) kohaldamisalasse, ning kõik M3- ja N3-kategooria sõidukid;

b) O3- ja O4-kategooria sõidukid.

Käesoleva määruse kohaldamisel nimetatakse neid sõidukeid raskeveokiteks.

Artikkel 3

Mõisted

Käesolevas määruses kasutatakse Euroopa Parlamendi ja nõukogu direktiivis 2007/46/EÜ ( 2 ) ning määruses (EÜ) nr 595/2009 sätestatud mõisteid.

Artikkel 4

Liikmesriikide poolne seire ja aruandlus

1. Alates 1. jaanuarist 2019 ja igal järgneval kalendriaastal seiravad liikmesriigid I lisa A osas sätestatud andmeid liidus esmakordselt registreeritud uute raskeveokite kohta.

Alates 2020. aastast esitavad liikmesriikide pädevad asutused kõnealused andmed iga aasta 28. veebruariks II lisas sätestatud aruandluskorra kohaselt komisjonile.

Andmeid eelnevalt väljaspool liitu registreeritud uute raskeveokite kohta ei seirata ega esitata, välja arvatud juhul, kui raskeveok registreeriti väljaspool liitu vähem kui kolm kuud enne selle registreerimist liidus.

2. Käesoleva määruse kohase andmete seire ja esitamise eest vastutavad pädevad asutused on need asutused, mille liikmesriigid on määranud kooskõlas määruse (EÜ) nr 443/2009 artikli 8 lõikega 7.

Artikkel 5

Tootjate poolne seire ja aruandlus

1. Alates I lisa B osa punktis 1 sätestatud algusaastatest seiravad raskeveokite tootjad igal kalendriaastal I lisa B osa punktis 2 sätestatud andmeid iga uue raskeveoki kohta.

Alates I lisa B osa punktis 1 sätestatud algusaastatest esitavad raskeveokite tootjad vastavalt II lisas sätestatud aruandluskorrale iga aasta 28. veebruariks komisjonile kõnealused andmed iga uue raskeveoki kohta, mille modelleerimise kuupäev jääb eelmisesse kalendriaastasse.

Modelleerimise kuupäev on kuupäev, mis on esitatud I lisa B osa punkti 2 kande 71 kohaselt.

2. Iga tootja peab määrama kontaktisiku käesoleva määruse kohaste andmete esitamiseks.

Artikkel 6

Raskeveokite andmete keskregister

1. Komisjon peab artiklite 4 ja 5 kohaselt esitatud raskeveokite andmete keskregistrit („register“).

Register on avalik, välja arvatud I lisa A osa kanne a ja I lisa B osa punkti 2 kanded 1, 24, 25, 32, 33, 39 ja 40. I lisa B osa punkti 2 kandes 23 toodud väärtused avalikustatakse I lisa C osas sätestatud vahemikena.

2. Registrit haldab komisjoni nimel Euroopa Keskkonnaamet.

Artikkel 7

Vastavuskontrolli teekatsetuste tulemuste seire

1. Komisjon seirab uute raskeveokite CO2-heite ja kütusekulu kontrollimiseks määruse (EÜ) nr 595/2009 raames tehtud teekatsetuste tulemusi, kui need on kättesaadavad.

2. Komisjonil õigus võtta kooskõlas artikliga 13 vastu delegeeritud õigusakte käesoleva määruse täiendamiseks, sätestades andmed, mida liikmesriikide pädevad asutused käesoleva artikli lõike 1 kohaldamisel esitavad.

Artikkel 8

Andmekvaliteet

1. Pädevad asutused ja tootjad vastutavad artiklite 4 ja 5 kohaselt esitatud andmete õigsuse ja kvaliteedi eest. Nad teatavad komisjonile viivitamata kõigist esitatud andmetes leitud vigadest.

2. Komisjon kontrollib ise artiklite 4 ja 5 kohaselt esitatud andmete kvaliteeti.

3. Kui komisjonile teatatakse andmetes esinevatest vigadest või kui ta avastab need andmekogumist oma kontrolli käigus, võtab ta vajaduse korral meetmeid artiklis 6 osutatud registris avaldatud andmete parandamiseks.

4. Komisjon võib rakendusaktidega määrata kindlaks käesoleva artikli lõigetes 2 ja 3 osutatud kontrolli- ja parandamismeetmed. Nimetatud rakendusaktid võetakse vastu kooskõlas artiklis 12 osutatud kontrollimenetlusega.

Artikkel 9

Haldustrahvid

1. Komisjon võib määrata haldustrahvi järgmistel juhtudel:

a) komisjon leiab, et tootja poolt käesoleva määruse artikli 5 kohaselt esitatud andmed lahknevad tootja arvepidamisfailist või määruse (EÜ) nr 595/2009 kohaselt antud mootori tüübikinnitustunnistusest saadud andmetest, ning andmete lahknevus on tekitatud tahtlikult või tuleneb raskest hooletusest;

b) artikli 5 lõike 1 alusel kohaldatavaks tähtajaks ei ole andmeid esitatud ja viivitust ei suudeta piisavalt põhjendada.

Punktis a osutatud andmete kontrollimiseks konsulteerib komisjon asjaomaste tüübikinnitusasutustega.

Haldustrahvid peavad olema tõhusad, proportsionaalsed ja hoiatavad ega tohi ületada 30 000 eurot raskeveoki kohta, mille puhul andmed lahknevad punktis a osutatud viisil või andmete esitamine hilineb punktis b osutatud viisil.

2. Komisjon võtab käesoleva artikli lõikes 3 sätestatud põhimõtete alusel ja kooskõlas artikliga 13 vastu delegeeritud õigusakte käesoleva määruse täiendamiseks, kehtestades käesoleva artikli lõikes 1 osutatud haldustrahvide määramise menetluse ning haldustrahvide arvutamise ja kogumise meetodid.

3. Lõikes 2 osutatud delegeeritud õigusaktides järgitakse järgmisi põhimõtteid:

a) komisjoni kehtestatud menetluses austatakse õigust heale haldusele, eelkõige õigust avaldada arvamust ja õigust omada juurdepääsu dokumentidele, võttes samal ajal arvesse konfidentsiaalsuse ning ärisaladusega seotud õigustatud huve;

b) kohase haldustrahvi arvutamisel juhindub komisjon tõhususe, proportsionaalsuse ja hoiatavuse põhimõtetest, võttes vajaduse korral arvesse lahknevuse või viivituse tõsidust ja selle mõju, raskeveokite arvu, mille puhul andmed lahknevad või on esitatud viivitusega, tootja heausksust, tootja hoolsust ning koostööd, lahknevuse või viivituse korduvust, sagedust ja kestust ning ka samale tootjale varem määratud karistusi;

c) haldustrahve kogutakse põhjendamatu viivituseta, määrates kindlaks maksete tähtajad, sealhulgas vajaduse korral võimaluse teha makseid mitmes osas ja etapis.

4. Haldustrahvide summad kajastuvad liidu üldeelarves tuludena.

Artikkel 10

Aruanne

1. Komisjon avaldab igal aastal hiljemalt 31. oktoobril aastaaruande ning liikmesriikide ja tootjate poolt eelmise kalendriaasta kohta esitatud andmete analüüsi.

2. Analüüsis tuleb ära märkida vähemalt liidu, iga liikmesriigi ja iga tootja raskeveokipargi tulemusnäitajad, mis põhinevad keskmisel kütusekulul ja CO2-heitel igas raskeveokirühmas kasutusotstarbe, koormuse ja kütusekombinatsiooni kaupa. Samuti võetakse selles arvesse andmeid CO2-heite uue ja kõrgetasemelise tehnoloogia ning alternatiivsete jõuseadmete kasutuselevõtu kohta, kui andmed on olemas. Analüüs hõlmab ka artikli 7 kohaselt seiratud vastavuskontrolli teekatsetuste tulemuste analüüsi, kui tulemused on teada.

3. Komisjoni abistab analüüsi koostamisel Euroopa Keskkonnaamet.

Artikkel 11

Lisade muutmine

1. Komisjonil on õigus võtta kooskõlas artikliga 13 vastu delegeeritud õigusakte lisade muutmiseks, et:

a) ajakohastada või kohandada I lisa A osas ja B osas sätestatud andmete suhtes kehtivaid nõudeid, kui seda peetakse vajalikuks artikli 10 kohase põhjaliku analüüsi tegemiseks;

b) määrata kindlaks algusaastad I lisa B osa punktis 1;

c) ajakohastada või kohandada I lisa C osas sätestatud vahemikke, et võtta arvesse raskeveokite konstruktsiooni muutmist ja tagada, et vahemikud jäävad teavitamise ja võrreldavuse eesmärgil asjakohasteks;

d) muuta II lisas sätestatud seire- ja aruandluskorda käesoleva määruse kohaldamisel saadud kogemuste arvessevõtmiseks.

2. Lõike 1 punktis b osutatud delegeeritud aktid võetakse vastu hiljemalt 30. juulil 2025.

Artikkel 12

Komiteemenetlus

1. Komisjoni abistab Euroopa Parlamendi ja nõukogu määruse (EL) nr 525/2013 ( 3 ) kohaselt moodustatud kliimamuutuste komitee. Nimetatud komitee on komitee määruse (EL) nr 182/2011 tähenduses.

2. Käesolevale lõikele viitamisel kohaldatakse määruse (EL) nr 182/2011 artiklit 5.

Artikkel 13

Delegeeritud volituste rakendamine

1. Komisjonile antakse õigus võtta vastu delegeeritud õigusakte käesolevas artiklis sätestatud tingimustel.

2. Artikli 7 lõikes 2, artikli 9 lõikes 2 ja artikli 11 lõikes 1 osutatud õigus võtta vastu delegeeritud õigusakte antakse komisjonile seitsmeks aastaks alates 29. juulist 2018. Komisjon esitab delegeeritud volituste kohta aruande hiljemalt üheksa kuud enne seitsmeaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.

3. Euroopa Parlament ja nõukogu võivad artikli 7 lõikes 2, artikli 9 lõikes 2 ja artikli 11 lõikes 1 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

4. Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.

5. Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

6. Artikli 7 lõike 2, artikli 9 lõike 2 ja artikli 11 lõike 1 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.

Artikkel 14

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Andmete seiret ja esitamist käsitlevad sätted

A OSA. ANDMED, MIDA SEIRAVAD JA ESITAVAD LIIKMESRIIGID

a) liikmesriigi territooriumil registreeritud kõigi artikli 2 teise lõigu punktides a ja b osutatud uute raskeveokite valmistajatehase tähis;

b) tootja nimi;

c) mark (tootja ärinimi);

▼M1

d) vastavustunnistuse kandes 38 märgitud kere kood – kuni 31. detsembrini 2019 registreeritud sõidukitel, kui see on olemas, ning alates 1. jaanuarist 2020 registreeritud sõidukitel kõigi sõidukite puhul –, lisades direktiivi 2007/46/EÜ II lisa 2. liites osutatud kaks täiendavat numbrit, kui need on olemas;

▼B

e) artikli 2 teise lõigu punktis a osutatud raskeveokite puhul vastavustunnistuse kannetes 23, 23.1 ja 26 märgitud teave jõuseadme kohta;

▼M1

f) alates 1. jaanuarist 2020 registreeritud sõidukite puhul vastavustunnistuse kandes 29 märgitud sõiduki maksimaalne kiirus.

▼B

B OSA. ANDMED, MIDA SEIRAVAD JA KOGUVAD RASKEVEOKITE TOOTJAD

1. Artikli 2 teise lõigu punktides a ja b osutatud raskeveokikategooriate andmete seire ja esitamise algusaastad:







Raskeveoki kategooria Sõidukirühma sõidukikategooria (määruse (EL) 2017/2400 I lisast lähtuvalt) Algusaasta Seire Algusaasta Esitamine N1 — — — N2 1 ja 2 2020 2021 N3 3 2020 2021 4, 5, 9 ja 10 2019 2020 11, 12 ja 16 2020 2021 M1 — — — M2 — — — M3 — — — O3 — — — O4 — — —

2. Andmed, mida seiratakse ja esitatakse







Nr Seire parameetrid Allikas: määruse (EL) 2017/2400 IV lisa I osa, kui ei ole sätestatud teisiti Kirjeldus 1 Sõiduki valmistajatehase tähis (VIN-kood) 1.1.3 Sõiduki ja selle osade identifitseerimise andmed 2 Mootori sertifitseerimisnumber 1.2.2 3 CdxA (1) sertifitseerimisnumber (vajaduse korral) 1.8.3 4 Jõuülekandeseadme sertifitseerimisnumber 1.3.2 ▼M1 5 Telje sertifitseerimisnumber 1.7.2 Telje spetsifikatsioonid ▼B 6 Rehvide sertifitseerimisnumber, 1. telg 1.9.2 Sõiduki ja selle osade identifitseerimise andmed 7 Rehvide sertifitseerimise number, 2. telg 1.9.6 8 Rehvide sertifitseerimise number, 3. telg 1.9.10 9 Rehvide sertifitseerimisnumber, 4. telg 1.9.14 10 Sõiduki kategooria (N1, N2, N3, M1, M2, M3) 1.1.4 Sõiduki klassifikatsioon 11 Telgede arv 1.1.5 12 Sõiduki maksimaalne täismass (t) 1.1.6 13 Sõidukirühm 1.1.7 14 Tootja nimi ja aadress 1.1.1 Sõiduki ja šassii spetsifikatsioon ▼M1 15 Mark (tootja kaubanimi) — Sõiduki spetsifikatsioonid ▼B 16 Korrigeeritud tegelik tühimass (kg) 1.1.8 17 Mootori nimivõimsus (kW) 1.2.3 Mootori peamised näitajad 18 Mootori pöörlemissagedus tühikäigul (1/min) 1.2.4 19 Mootori nimipöörlemissagedus (1/min) 1.2.5 20 Mootori töömaht (ltr/l) 1.2.6 ▼M1 21 Kütuseliik (diislikütus CI/CNG PI/LNG PI …) 1.2.7 Mootori spetsifikatsioonid ▼B 22 CdxA sertifitseerimisviis (standardväärtused/mõõtmine) 1.8.2 Aerodünaamika 23 CdxA väärtus (õhutakistuse väärtus) 1.8.4 24 Jõuülekande tootja nimi ja aadress — Jõuülekande peamised näitajad 25 Mark (jõuülekande tootja kaubanimi) — 26 Sertifitseerimisviis, mida kasutatakse modelleerimisvahendiga kaograafiku koostamiseks (variant 1/variant 2/variant 3/standardväärtused) 1.3.3 27 Jõuülekande tüüp (SMT, (2) AMT, (3) APT (4)-S, (5) APT-P (6)) 1.3.4 28 Käikude arv 1.3.5 29 Peaülekande ülekandearv 1.3.6 30 Aeglusti tüüp 1.3.7 31 Jõusiirdevõll (jah/ei) 1.3.8 32 Telje tootja nimi ja aadress — Telgede põhinäitajad 33 Mark (telje tootja kaubanimi) — 34 Sertifitseerimisviis (standardväärtused/mõõtmine), mida kasutatakse modelleerimisvahendiga kaograafiku koostamiseks 1.7.3 35 Telje tüüp (nt standardne juhitav üksiktelg) 1.7.4 36 Telje ülekandearv 1.7.5 37 Sertifitseerimisviis (standardväärtused/mõõtmine), mida kasutatakse modelleerimisvahendiga kaograafiku koostamiseks 1.6.3 Nurkülekande näitajad 38 Nurkülekande ülekandearv 1.6.4 39 Rehvitootja nimi ja aadress — Rehvide peamised näitajad 40 Mark (rehvitootja kaubanimi) — 41 Rehvimõõt, 1. telg 1.9.1 42 Iga 1. telje rehvi veeretakistustegur (RRC) 1.9.3 43 Rehvimõõt, 2. telg 1.9.4 44 Paaristelg (jah/ei), 2. telg 1.9.5 45 Iga 2. telje rehvi spetsiifiline veeretakistustegur (RRC) 1.9.7 46 Rehvimõõt, 3. telg 1.9.8 47 Paaristelg (jah/ei), 3. telg 1.9.9 48 Kõigi 3. telje rehvide spetsiifiline veeretakistustegur (RRC) 1.9.11 49 Rehvimõõt, 4. telg 1.9.12 50 Paaristelg (jah/ei), 4. telg 1.9.13 51 Iga 4. telje rehvi spetsiifiline veeretakistustegur (RRC) 1.9.15 52 Mootori jahutusventilaatori tehnoloogia 1.10.1 Lisaseadmete peamised näitajad 53 Roolipumba tehnoloogia 1.10.2 54 Elektrisüsteemi tehnoloogia 1.10.3 55 Pneumosüsteemi tehnoloogia 1.10.4 56 Kasutusotstarve (pikamaavedu, pikamaavedu (Euroopa moodulsüsteem (EMS) (7)), piirkondlik vedu, piirkondlik vedu (EMS), asulasisene vedu, vedu kohaliku omavalitsuse piires, ehitus) 2.1.1 Modelleerimis-parameetrid (iga kasutusotstarbe/koormuse/kütuse kombinatsiooni kohta) 57 Koormus (vastavalt modelleerimisvahendile) (kg) 2.1.2 58 Kütuse liik (diisel/bensiin/LPG/CNG/…) 2.1.3 59 Modelleerimisel kasutatav sõiduki kogumass (kg) 2.1.4 60 Keskmine kiirus (km/h) 2.2.1 Sõiduki sõiduomadused (iga kasutusotstarbe/koormuse/kütuse kombinatsiooni kohta) 61 Minimaalne hetkkiirus (km/h) 2.2.2 62 Maksimaalne hetkkiirus (km/h) 2.2.3 63 Maksimaalne aeglustus (m/s2) 2.2.4 64 Maksimaalne kiirendus (m/s2) 2.2.5 65 Täiskoormusel sõiduaja protsent 2.2.6 66 Käiguvahetuste koguarv 2.2.7 67 Läbisõidetud vahemaa kokku (km) 2.2.8 68 CO2-heide (g/km, g/t-km, g/p-km, g/m3-km) 2.3.13–2.3.16 CO2-heide ja kütusekulu (iga kasutusotstarbe/koormuse/kütuse kombinatsiooni kohta) 69 Kütusekulu (g/km, g/t-km, g/p-km, g/m3-km, l/100 km, l/t-km, l/p-km, l/m3-km, MJ/km, MJ/t-km, MJ/p-km, MJ/m3-km) 2.3.1–2.3.12 70 Modelleerimisvahendi versioon (X.X.X) 3.1.1 Tarkvara ja kasutajateave 71 Modelleerimise kuupäev ja kellaaeg 3.1.2 72 Modelleerimisvahendi kasutamise loa number — ▼M1 73 Tootja arvepidamisfaili krüptograafiline räsi 3.1.4 Tarkvarateave ▼B 74 Kõrgetasemeline CO2-heite vähendamise tehnoloogia — Sõiduki CO2-heite vähendamise tehnoloogia 75 Mootori CO2-heite mass WHTC (8) tsükli vältel (g/kWh) Komisjoni määruse (EL) nr 582/2011 I lisa 5. liite lisandi punkt 1.4.2 või 7. liite lisandi punkt 1.4.2, olenevalt sellest, kumb on asjakohane Mootori CO2-heide ja kütuse erikulu 76 Mootori kütuse kulu WHTC tsükli vältel (g/kWh) Komisjoni määruse (EL) nr 582/2011 I lisa 5. liite lisandi punkt 1.4.2 või 7. liite lisandi punkt 1.4.2, olenevalt sellest, kumb on asjakohane 77 Mootori CO2-heite mass WHSC (9) tsükli vältel Komisjoni määruse (EL) nr 582/2011 I lisa 5. liite lisandi punkt 1.4.1 või 7. liite lisandi punkt 1.4.1, olenevalt sellest, kumb on asjakohane 78 Mootori kütuse kulu WHSC tsükli vältel (g/kWh) Komisjoni määruse (EL) nr 582/2011 I lisa 5. liite lisandi punkt 1.4.1 või 7. liite lisandi punkt 1.4.1, olenevalt sellest, kumb on asjakohane ▼M1 79 Sõiduki mudel 1.1.2 Sõiduki spetsifikatsioonid 80 Kutseõppesõiduk (jah/ei) 1.1.9 81 Heiteta raskeveok (jah/ei) 1.1.10 82 Hübriidelektriline raskeveok (jah/ei) 1.1.2011 83 Segakütuseline sõiduk (jah/ei) 1.1.2012 84 Magamiskabiin (jah/ei) 1.11.2013 85 Mootori mudel (10) 1.2.1 Mootori spetsifikatsioonid 86 Jõuülekandeseadme mudel (10) 1.3.1 Jõuülekandeseadme spetsifikatsioonid 87 Aeglusti mudel (10) 1.4.1 Aeglusti spetsifikatsioonid 88 Aeglusti sertifitseerimisnumber 1.4.2 89 Kadude kõvera koostamisel kasutatud sertifitseerimisvariant (standardväärtused/mõõtmine) 1.4.3 90 Pöördemomendi muunduri mudel (10) 1.5.1 Pöördemomendi muunduri spetsifikatsioonid 91 Pöördemomendi muunduri sertifitseerimisnumber 1.5.2 92 Kadude kõvera koostamisel kasutatud sertifitseerimisvariant (standardväärtused/mõõtmine) 1.5.3 93 Nurkülekande mudel (10) 1.6.1 Nurkülekande spetsifikatsioonid 94 Nurkülekande sertifitseerimisnumber 1.6.2 95 Telje mudel (10) 1.7.1 Telje spetsifikatsioonid 96 Õhutakistuse mudel (10) 1.8.1 Aerodünaamika 97 Mootori seiskamine-käivitamine sõiduki peatumisel (jah/ei) 1.12.1 Täiustatud juhiabisüsteemid (ADAS) 98 Säästuveeremine ilma mootori seiskumise-käivitumiseta (jah/ei) 1.12.2 99 Säästuveeremine mootori seiskumise-käivitumisega (jah/ei) 1.12.3 100 Ennetav püsikiirusseadistus (jah/ei) 1.12.4 ▼B (1) Õhutakistus. (2) Sünkroniseeritav manuaalkäigukast. (3) Automatiseeritud manuaalkäigukast või automaatne mehaaniliselt rakendatav käigukast. (4) Automaatse jõulülitusega jõuülekanne. (5) „Juhtum S“ pöördemomendi muunduri ja ühendatud jõuülekande mehaaniliste osade jadapaigutus. (6) „Juhtum P“ pöördemomendi muunduri ja ühendatud jõuülekande mehaaniliste osade paralleelpaigutus (näiteks jaotatud toitega paigaldistel). (7) Euroopa moodulsüsteem (EMS) vastavalt nõukogu 25. juuli 1996. aasta direktiivile 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59). (8) Ülemaailmsed ühtlustatud muutuvad sõidutsüklid. (9) Ülemaailmsed ühtlustatud püsivad sõidutsüklid. (10) Kandeid 85, 86, 87, 90, 93, 95 ja 96 ei tehta raskeveokite keskregistris avalikult kättesaadavaks.

C OSA. ÕHUTAKISTUSE VÄÄRTUSE (CDXA) VAHEMIKUD ARTIKLI 6 KOHASEKS AVALDAMISEKS

Selleks, et teha kandes 23 määratletud CdxA väärtus artikli 6 kohaselt üldsusele kättesaadavaks, kasutab komisjon vahemikke, mis on määratletud alljärgnevas tabelis, milles on iga CdxA väärtuse jaoks antud vastav vahemik:







Vahemik CdxA väärtus [m2] Min CdxA (CdxA ≥ min CdxA) Max CdxA (CdxA < MaxCdxA) A1 0,00 3,00 A2 3,00 3,15 A3 3,15 3,31 A4 3,31 3,48 A5 3,48 3,65 A6 3,65 3,83 A7 3,83 4,02 A8 4,02 4,22 A9 4,22 4,43 A10 4,43 4,65 A11 4,65 4,88 A12 4,88 5,12 A13 5,12 5,38 A14 5,38 5,65 A15 5,65 5,93 A16 5,93 6,23 A17 6,23 6,54 A18 6,54 6,87 A19 6,87 7,21 A20 7,21 7,57 A21 7,57 7,95 A22 7,95 8,35 A23 8,35 8,77 A24 8,77 9,21









II LISA

Andmete esitamine ja haldamine

1. LIIKMESRIIKIDE ARUANDLUS

1.1. Pädeva asutuse kontaktisik edastab I lisa A osas nimetatud andmed vastavalt artiklile 4 elektroonilise edastussüsteemi kaudu Euroopa Keskkonnaameti („amet“) hallatavasse keskandmevaramusse.

Kontaktisik saadab komisjonile ja ametile teate andmete edastamise kohta järgmistele aadressidele:

EC-CO2-HDV-IMPLEMENTATION@ec.europa.eu

ja

HDV-monitoring@eea.europa.eu

2. TOOTJATE ARUANDLUS

2.1. Tootjad esitavad komisjonile viivitamata ja hiljemalt 31. detsembril 2018 järgmise teabe:

a) vastavustunnistusel või üksiksõiduki tüübikinnitustunnistusel märgitud tootja nimi;

b) rahvusvaheline valmistaja kood (WMI-kood), mida vastavalt komisjoni määrusele (EL) nr 19/2011 ( 4 ) kasutatakse turule lastavate uute raskeveokite valmistajatehase tähises;

c) ameti ettevõtlusandmete varamusse andmete üles laadimise eest vastutav kontaktisik.

Tootjad teatavad komisjonile viivitamata kõigist muudatustest nimetatud teabes.

Teave saadetakse punktis 1.1 osutatud aadressidele.

2.2. Uued turule tulevad tootjad esitavad komisjonile viivitamata punktis 2.1 osutatud teabe.

2.3. Tootja kontaktisik edastab I lisa B osa punktis 2 sätestatud andmed artikli 5 lõike 1 kohaselt elektroonilise edastussüsteemi kaudu ameti hallatavasse ettevõtlusandmete varamusse.

Kontaktisik saadab komisjonile ja ametile teate andmete e-postiga edastamise kohta punktis 1.1 osutatud aadressidele.

3. ANDMETÖÖTLUS

3.1. Amet töötleb punkti 1.1 ja 2.3 kohaselt edastatud andmeid ning kannab need seejärel registrisse.

3.2. Eelneval kalendriaastal raskeveokite kohta käivad andmed, mis on kantud registrisse, avaldatakse alates 2020. aastast hiljemalt iga aasta 31. oktoobril, välja arvatud artikli 6 lõikes 1 osutatud andmed.

3.3. Kui pädev asutus või tootjad avastavad esitatud andmetes vigu, teatavad nad nendest viivitamata komisjonile ja ametile, edastades veateate keskandmevaramusse või ettevõtteandmete varamusse ning e-postiga punktis 1.1 osutatud aadressidele.

3.4. Komisjon kontrollib neid vigu koos ametiga ning vajaduse korral parandab andmed registris.

3.5. Komisjon teeb ameti abiga enne punktide 1.1 ja 2.3 kohase andmete edastamise tähtaega õigeaegselt kättesaadavaks andmete edastamise elektroonilised vormid.